**201228**

**Анаклето Лаканилао**

***«Жақиядан Иса туралы естіп, Оған ерген екеудің бірі Шимон Петірдің інісі Әндір еді. Ол ең алдымен ағасы Шимонды тауып алып:***

***— Біз Мәсіхтің Өзін таптық! — деді. Ал «Мәсіх» Құдай тағайындаған Құтқарушы Патша дегенді білдіреді.***

***Содан кейін Әндір Шимонды Исаға ертіп келді.»***

***(Жохан 1:40-42)***

Чарльз Сперджен бірде: «Ұлу – өзінің қайсарлығы пен ерлігінің арқасында ғана Нұхтың кемесіне жетті», - деген. Көптеген жылдар бұрын Филиппинде қызмет еткен белгісіз бір миссионер бұл туралы естіді ме, білмеймін, бірақ ол осыған сенді деп ойлаймын. Сол кезде протестанттық миссионерлерге күмәнмен қараған католик елінде қызмет еткен кезде, ол Анаклето Лаканилаоға қайтадан туылып, Иса Мәсіхпен жеке қарым-қатынаста болу керек екенін айта бастады. Сегіз баланың әкесі Лаканилао бұл жаңа тұжырымдаманы қабылдамады және Иса Мәсіх туралы айту үшін қайта-қайта келген досының Ізгі Хабарына байыпты қарамады. Миссионер жеті, сегіз, тоғыз рет Лаканилаодың үйіне барып, әр жолы Иса Мәсіхті жүрегіне шақыруын сұрады.

Ол он бірінші рет келгенде, Лаканилао өзінің қонағына: «Егер тағы келсеңіз, мен сізді өлтіремін!» - деді. Бұл бос сөздер емес еді, ол шынымен де солай істеуге дайын болды. Ақыр соңында, не болды?

Миссионер, оған қарамастан, он екінші рет те келді. Сізге біреу: «Егер маған Иса Мәсіх туралы тағы бір рет айтатын болсаңыз, мен сізді өлтіремін!» - деп айтады делік. Мұндай жағдайда сіз не істер едіңіз? Көптеген адамдар бұл қауіпті деп ойлаған болар еді, бірақ Анаклето Лаканилаоға Ізгі Хабар айтқан адам олай ойлаған жоқ, өйткені ол оған он екінші рет те келді. Осы оқиғадан кейін ғана Анаклето Лаканилао Иса Мәсіхті қабылдап, мәсіхші болды. Кейінірек ол: «Ол он екінші рет келгенде, мен былай ойладым: оның айтып отырғанында бір нәрсе болуы керек шығар, сондықтан, мен оны тыңдағаным жөн!» - деді.